**Likumprojekta “Grozījumi Izglītības likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Izglītības likumā” (turpmāk – likumprojekts) izstrādāts pēc Izglītības un zinātnes ministrijas iniciatīvas, ievērojot Ministru kabineta 2019. gada 8. februāra sēdes protokollēmuma (prot. Nr. 6 1.§) “Informatīvais ziņojums “Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam”” 32. punktā doto uzdevumu ministrijām, ņemot vērā Ministru kabinetā neatbalstītos papildu pieprasījumus, izvērtēt nepieciešamību veikt grozījumus normatīvajos aktos, nevirzīt tālāk sagatavotos likumprojektus, kā arī izvērtēt iespēju nodrošināt to īstenošanu esošā finansējuma ietvaros. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar 2018. gada 20. septembra likumu “Grozījumi Izglītības likumā” Izglītības likumā citastarp tika izdarīti grozījumi, kas paredz tiesības interešu izglītības iestādēm, kas īsteno interešu izglītības programmas un papildus veic interešu izglītības metodiskā centra un pedagogu tālākizglītības centra funkcijas, iegūt valsts nozīmes interešu izglītības iestādes statusu (Izglītības likuma 19.1 pants). Minētie grozījumi Izglītības likumā paredz arī deleģējumu Ministru kabinetam: pirmkārt, noteikt valsts nozīmes interešu izglītības iestāžu finansēšanas kārtību (grozījumi Izglītības likuma 14. panta 24. punktā); otrkārt, noteikt kritērijus un kārtību, kādā interešu izglītības iestādēm tiek piešķirts un anulēts valsts nozīmes interešu izglītības iestādes statuss (Izglītības likuma 14. panta 24.1 punkts). Saskaņā ar Izglītības likuma 60.panta desmito daļu valsts nozīmes interešu izglītības iestādes saņem papildu valsts budžeta finansējumu Izglītības likuma 19.1 panta pirmajā daļā noteikto funkciju veikšanai. Atbilstoši Izglītības likuma pārejas noteikumu 78. punktam grozījumi Izglītības likuma 14. panta 24. punktā, kā arī šā likuma 14. panta 24.1 punkts, 19.1 pants un 60. panta desmitā daļa stājas spēkā 2019. gada 1. septembrī. Izglītības likuma 60. panta desmitajā daļā minētais papildu valsts budžeta finansējuma apjoms tika plānots, norādot papildu nepieciešamo finansējumu Izglītības un zinātnes ministrijas prioritārā pasākuma pieteikumā vidējam termiņam (2019. gadam – 202 515 *euro* (noteiktā zemākā mēneša darba algas likme pedagogam 680 *euro*), 2020. gadam – 211 450 *euro* (noteiktā zemākā mēneša darba algas likme pedagogam 710 *euro*) un 2021. gadam – 223 362 *euro* (noteiktā zemākā mēneša darba algas likme pedagogam 750 *euro*). Ņemot vērā to, ka 2019. gadā tiek strādāts tehniskā budžeta ietvarā un netiek skatīti prioritāro pasākumu pieteikumi, likumprojekts paredz pagarināt Izglītības likuma pārejas noteikumu 78. punktā noteiktā regulējuma spēkā stāšanās laiku par vienu gadu, to nosakot 2020. gada 1. septembri.2. Par likumprojekta 1.pantu. 2018.gada 20.septembrī Saeimas pieņemtais likums „Grozījumi Izglītības likumā” (turpmāk - Grozījumu likums) paredz, ka no 2019.gada 1. septembra stājas spēkā grozījums Izglītības likuma 17. panta 2.5 daļā, nosakot pienākumu pašvaldībai atbilstoši Ministru kabineta noteiktajai kārtībai slēgt līgumu par piedalīšanos tās akreditētās privātās izglītības iestādes uzturēšanas izdevumu finansēšanā, kurā vispārējo pamatizglītības programmu apgūst bērns, kura dzīvesvieta deklarēta konkrētās pašvaldības administratīvajā teritorijā, ja šis privātais pakalpojuma sniedzējs ir sabiedriskā labuma organizācija vai sociālais uzņēmums. Lai īstenotu minētajā normā minēto Grozījumu likums arī paredzēja, ka Ministru kabinetam līdz 2019.gada 31.maijam jāizdod Izglītības likuma 17. panta 2.5 daļā minētie Ministru kabineta noteikumi.Izglītības likuma 59. panta otrā daļa nosaka, ka privātās izglītības iestādes finansē to dibinātāji. Savukārt Izglītības likuma 60. panta pirmā daļa paredz, ka izglītības iestāžu dibinātāji nodrošina izglītības iestāžu finansējumu, ievērojot Ministru kabineta noteikto izglītības programmu īstenošanas izmaksu minimumu uz vienu izglītojamo; izglītības iestāžu uzturēšanas un saimnieciskos izdevumus, tai skaitā saimnieciskā personāla darba algas, kā arī ar starptautisko sadarbību saistītos izdevumus; izglītojamo uzturēšanas izdevumus izglītības iestādē. Tādējādi Izglītības likuma 17. panta 2.5 daļā ietvertais noteikums ir pretrunā ar Izglītības likumā ietverto principu, ka izglītības iestādi finansē tās dibinātājs. Lai arī Izglītības likuma 17. panta 2.1 daļa jau paredz, ka gadījumā, ja pašvaldība bērnam, kurš sasniedzis pusotra gada vecumu un kura dzīvesvieta deklarēta pašvaldības administratīvajā teritorijā, nenodrošina vietu pašvaldības izglītības iestādes īstenotā pirmsskolas izglītības programmā (no pusotra gada vecuma līdz pamatizglītības ieguves uzsākšanai) un bērns apgūst pirmsskolas izglītības programmu privātā izglītības iestādē, tad pašvaldība šim privātam pakalpojuma sniedzējam sedz izmaksas Ministru kabineta noteiktajā kārtībā, tomēr tās nav salīdzināmas situācijas, jo vispārējā pamatizglītības programma ir obligātās izglītība, kuru valsts un pašvaldības nodrošina pilnā apmērā. Šajā jomā nav situācijas, kad nepietiktu izglītības iestāžu vai vietu tajās, lai nodrošinātu vispārējās pamatizglītības programmas apguvi, atšķirībā no pirmsskolas izglītības iestādēm. Turklāt nav pieņemams un no rīcības ar publiskajiem līdzekļiem viedokļa, ka situācijā, kad pašvaldības optimizē savu izglītības iestāžu tīklu (slēdz un reorganizē izglītības iestādes), vienlaikus risinot virkni citu jautājumu – skolēnu pārvadāšana, izglītības kvalitātes paaugstināšana, izglītības iestādes personāla resursu optimizācija u.c., tām noteikts obligāts pienākums finansēt citu personu – juridisku vai fizisku – dibinātu izglītības iestāžu uzturēšanu. Ja pašvaldībām likumā “Par pašvaldībām” ir noteikta autonomā funkcija gādāt par iedzīvotāju izglītību, tad lēmums izveidot privātu izglītības iestādi ir attiecīgās personas brīva izvēle, un šīm personām kā izglītības iestāžu dibinātājām atbilstoši Izglītības likuma 29.pantam ir jānodrošina attiecīgās izglītības iestādes nepārtrauktai darbībai nepieciešamos finanšu un materiālos līdzekļus.Tāpat Izglītības likuma 17. panta 2.5 daļā noteiktais pienākums pašvaldībām finansēt privātās izglītības iestādes, kuras īsteno vispārējās pamatizglītības programmu, neatbilst likuma “Par pašvaldībām” 15. pantā ietvertajām pašvaldību autonomajām funkcijām, līdz ar to tā uzskatāma par jaunu funkciju. Atbilstoši likuma “Par pašvaldībām” 8.pantam, ar likumu pašvaldībām var uzdot pildīt autonomās funkcijas, kas nav paredzētas likumā “Par pašvaldībām”, taču vienlaikus attiecīgajā likumā ir jānosaka papildu finansēšanas avoti, ja funkciju izpilde saistīta ar izdevumu palielināšanos, kas konkrētajā gadījumā netika izdarīts.  Nepieciešams precizēt arī Izglītības likuma Pārejas noteikumu 79.punktu, kas paredz ne tikai Izglītības likuma 17.panta papildinājuma ar 2.5 daļu, spēkā stāšanos 2019.gada 1.septembrī, bet paredz, ka Ministru kabinets izdots minētajā daļā minētos noteikumus līdz 2019.gada 31. maijam. Tā kā likumprojekts paredz izslēgt 17.panta 2.5 daļu, tad Ministru kabineta noteikumu izdošana līdz 2019.gada 31.maijam nav nepieciešama un Ministru kabineta izdošanai noteiktais termiņš no Izglītības likuma Pārejas noteikumu 79.punkta ir izslēdzams.Likumprojekts paredz jaunu Izglītības likuma Pārejas noteikumu, kas nosaka, ka likumprojekta 1.pants, kas paredz izslēgt Izglītības likuma 17.panta 2.5 daļu stājas spēkā 2019.gada 1.septembrī. Tādējādi tiks nodrošināts, ka Izglītības likuma 17. panta 2.5 daļa tiks izslēgta tajā pašā dienā, kad tai būs jāstājas spēkā. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Saskaņā ar Valsts izglītības informācijas sistēmā pieejamajiem datiem uz 2018. gada 15. oktobri 120 “aktīvas” interešu izglītības iestādes (pēc veida “bērnu un jauniešu interešu izglītības iestāde”), tai skaitā 73 privātās iestādes un 47 pašvaldību iestādes, to dibinātāji, iestādēs nodarbinātās personas, izglītojamie un viņu vecāki (uz minēto datumu izglītojamie bijuši reģistrēti 49 no iepriekš minētajām iestādēm, tai skaitā sešās privātajās iestādēs un 43 pašvaldību iestādēs).2. Tiesiskais regulējums attiecināms uz pašvaldībām un privātajām izglītības iestādēm, kuras īsteno vispārējo pamatizglītības programmu un kuras reģistrējušās kā sabiedriskā labuma organizācija vai sociālais uzņēmums. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets |  Nav precīzi aprēķināms |  Nav precīzi aprēķināms | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets |  Nav precīzi aprēķināms |  Nav precīzi aprēķināms | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | 1. Izglītības likuma 60. panta desmitajā daļā minētais papildu valsts budžeta finansējuma apjoms tika plānots, norādot papildu nepieciešamo finansējumu Izglītības un zinātnes ministrijas prioritārā pasākuma pieteikumā vidējam termiņam (2019. gadam – 202 515 *euro* (noteiktā zemākā mēneša darba algas likme pedagogam 680 *euro*), 2020. gadam – 211 450 *euro* (noteiktā zemākā mēneša darba algas likme pedagogam 710 *euro*) un 2021. gadam – 223 362 *euro* (noteiktā zemākā mēneša darba algas likme pedagogam 750 *euro*). Ņemot vērā to, ka 2019. gadā tiek strādāts tehniskā budžeta ietvarā un netiek skatīti prioritāro pasākumu pieteikumi, likumprojekts paredz pagarināt Izglītības likuma pārejas noteikumu 78. punktā noteiktā regulējuma spēkā stāšanās laiku par vienu gadu, to nosakot 2020. gada 1. septembri.Jautājums par papildus nepieciešamo finansējumu 2020. gadam un turpmāk, skatāms Ministru kabinetā likumprojekta “Par vidēja termiņa budžeta ietvaru 2020., 2021. un 2022. gadam” un likumprojekta “Par valsts budžetu 2020. gadam” sagatavošanas un izskatīšanas procesā.2. Privātajās izglītības iestādēs programmās, kas nav tālmācības un neklātienes, 2018./2019.mācību gadu mācības uzsāka 4595 izglītojamie. Latvijā, atbilstoši pašvaldību savstarpējos norēķinos piemērojamai metodoloģijai, izmaksas uz vienu izglītojamo vidēji tiek vērtētas 62 eiro mēnesī. Vēršam uzmanību, ka aprēķinā ir iekļautas minimāli nepieciešamās izmaksas un ir virkne izmaksu, kas pašvaldību savstarpējos norēķinos netiek iekļautas, piemēram, amortizācijas atskaitījumu kompensācija. Saglabājoties nemainīgam audzēkņu skaitam un pašvaldību vidējām izmaksām, no šī gada 1.septembra uzsākot norēķinus ar privātajām izglītības iestādēm pašvaldībām būtu jārēķinās ar aptuveni 1,14 miljoni eiro lielām izmaksām, bet 2020.gadā minimālās pašvaldību izmaksas šīs likuma normas izpildei sastādītu vismaz 3,5 miljonus eiro. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par likumprojektu plānots informēt republikas pilsētu un novadu izglītības pārvaldes un izglītības speciālistus seminārā, kas paredzēts 2019. gada martā. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildē iesaistītās institūcijas funkcijas un uzdevumi netiek paplašināti vai sašaurināti. |
| 3. | Cita informācija | Nav. |

Iesniedzējs:

Izglītības un zinātnes ministre I.Šuplinska

Vizē:

Valsts sekretāre L.Lejiņa

Rudzīte 67047807

ance.rudzite@izm.gov.lv;

Trokša 67047858

alise.troksa@izm.gov.lv

Kārkliņš 67047840

raimonds.karklins@izm.gov.lv